Ministry of Youth and Sports

**Ministry of Youth and Sports** dinɛ bɛ Ghana la anɛ gɔmena lʋgʋr kanɛ gɔsid dasam nɛ pʋasada tuon ken nɛ ba ninwisigir diema nɔbʋgir yɛla.

## Tʋʋma
Ban dɔl Civil Service Law of 1993 (PNDCL 327) Sections 11 nɛ 13, Ministry of Youth and Sports mɔr tʋʋma dɔlisid Executive Instrument (EI) 28 yi 2017, ba maan ka duosid gbɛlima zaŋi ke dasam nɛ pʋasada nɛ ninwisigir yɛla. Yaasa, ministry la tʋʋma an ye di gɔs ka laas taaba, ka baŋi ba tʋʋma la kɛŋ tuoni paae siem bɛn ka mɛ lɛn kpɛmis taaba ka tʋʋma la nyaŋi kɛŋ tuon. Gbanabama wʋsa anɛ ye li sʋŋ ka nɔɔryinne nɛ alastaaba bɛ ka mɛ lɛn kɛ ka dunia wʋsa baŋ Ghana yɛla.

## Gbanar
Yelkpan kanɛ ka Ministry of Youth and Sports mɔr anɛ ba saal gɔmena kati waae suobanɛ na nyaŋi sʋŋ ka ba maal wada, ka gɔs ka li tʋm, ka baŋ lin tʋm paae siem bɛni na nyaŋi sʋŋ dasam nɛ puasada tuon ken nɛ ba ninwisigir diema nɔbʋgir yɛla. Linɛ paas anɛ, ministry la bɔɔdim anɛ ye li nɔbig gɔmena tʋʋma nɛ asʋʋ-m-mɛŋ tʋʋma, ka sʋŋ ka nɔɔryinne bɛ Ghana nɛ tɛɛns banɛ kpɛlim la laas-taaba yɛla.

## Lʋga banɛ bɛ Ministry la ni
National Sports Council tʋmmi ba tʋʋma an zug tis ninwisigir lʋga banɛ kpɛlim la wʋsa. Li da pinil tʋʋma nɛ yʋʋm tusir, kɔbiswai nɛ pisyɔpɔi nɛ ayuobʋ (1976). Ba gɔsid yigilig ninwisigir diema nɛ ninwisigir diema linɛ ka yigilig wʋsa ka li ken tuon, ka mɛ lɛn kɛt ka Ghana diema nam kɔnɔb-kɔnɔb dɔlisid wada ka mɛ mɔr nyɔɔd. National Youth Council anɛ gɔmena lʋgʋr kanɛ da pinil yʋʋm tusir, kɔbis wai nɛ pisyɔpɔi nɛ anaasi (1974) ye li mɔr sʋŋir nɛ nɔbigir ken puasada nɛ dasam nɔbigir pʋʋgin, dɔlisid laasʋg sieba nam ni.

## National Sports Authority
Yʋʋm tusir, kɔbis wai nɛ piswai nɛ ayɔpɔi, nwadis ayɔpɔi, dabisa piiga nɛ awai (July 19, 1997), Ghana gɔmena da pinil "Sports for All" gbaar ka li anɛ ye li kɛ ka sɔ wʋsa paas ninwisigir diem ani, ka li sʋŋi ba niŋgbina nɛ ba pʋtɛnda nɛ ba siis nɛ ba bɛllim nɛ ba malima nam pʋʋgin.

Dr. Honorius Akpeere da nyɛ gbaar kaŋa yinɛ Union of Soviet Socialist Republics (USSR) ka mɔri li ken Ghana na yʋʋm tusir, kɔbis wai nɛ piswai nɛ ayɔpɔi (1977). Ninwisigir diemanam da bɛnɛ Sporting Clubs, Cooperatives, nɛ Trade Unions nuusin. "Sports For All" da gbaa ye li laas teŋgbaŋ wʋsa, ka li bɔɔdim anɛ teŋ maalig yɛla ka,ka yaan diib la maa ne.

Gbaar kaŋa yelkpan anɛ teŋ maalig nɛ nɔɔryinne Ghana sʋʋlim yɛla, ka li sʋŋi ba niŋgbina, ba pʋtɛnda, ba siis, bɛllim sʋŋ, alaastaaba, nɛ ba malima pʋʋgin. Diema sieba bɔɔdim an ye ba di yaan la, "Sports for All" yelkpan ka ye anɔɔn gaad tuon bɛɛ kpɛlim nyaŋa. amaa, li anɛ wʋʋ ɛɛnbirnɛ ka diema sieba dɔlisi nii yi paalʋ na ka diemban bɔɔdim lɛɛ an ye ba die yaan piini ka dunia wʋsa baŋ ye ba die yaan.

## National Youth Authority
Li da pinil nɛ yʋʋm tusir, kɔbiswai nɛ pisyɔpɔi nɛ anaasi (1974) yinɛ wada NRDC 241, National Youth Authority (NYA) anɛ gɔmena lʋgʋr kanɛ ka ba tʋʋma an ye ba maal puasada nɛ dasam sʋŋir suoya Ghana sʋʋlim ka dasam nɛ puasada nɔbigir yɛla an ba bɔɔdim.

Pinilig la li daa anɛ National Youth Council (NYC), ka nyɛ tiakir. Yʋʋm tusir, kɔbis wai nɛ pisnii nɛ yinne (1981), ka li da tiaki an "National Youth Organizing Commission" ka li gbanar an ye li maal "Democratic Youth League of Ghana (DYLG)". Yʋʋm tusir, kɔbiswai nɛ piswai nɛ ayi la (1992) wada gbaʋŋ la nyaaŋ ka li da tiaki lieb "Council."

Wada la da nyɛ tiakir laws of Ghana (Revised Edition) Act, 1998 (Act 562) ni, ka li da kɛ ka yʋʋr kanɛ bɛ zina nwa an "National Youth Authority" la kena. Li yelkpan anɛ ye li sʋŋ ka mɔr tʋʋm sieb na ka Ghana puasada nɛ dasam nɔbigi keŋ tuon.

## National Sports College
National Sports College la ba da mɛɛ li nɛ yʋʋm tusir, kɔbis wai nɛ pisnii nɛ anaasi (1984) bɛ Winneba mɛ bɛ Central region la. College la da pinil nɛ Provisional National Defence Council (PNDC) gɔmena naadɔɔg naam diib saŋa, ye li sʋŋ ka ninwisigir diemanam nɔbigi paae dunia wʋsa. College la da kena la zug Ghana ninwisigir dim da bʋ tɔnɔe diemid wʋʋ dunia dim wʋsa diemid siem la. College la da kena ye li sʋŋ ka ninwisigir diema mɔr nyaasim Ghana sʋʋlim. Li tʋʋma da anɛ ye li zamis Ghana dim ninwisigir diemanam kɔnɔb-kɔnɔb, ka tɛnrig banɛ tam diem sieba nam.

## Lʋgʋr la kpɛɛmnam
·        Hon. Mustapha Ussif - Minister

·        Hon. Evans Opoku Bobie - DEPUTY MINISTER

·        Alhaji Hafiz Adam - CHIEF DIRECTOR

·        Mr. Harrison K. Sasu - DIRECTOR, FINANCE AND ADMINISTRATION (F&A)

·        Issah Mahami - DIRECTOR, PPBME

·        Samuel Korsah - DEPUTY DIRECTOR, RESEARCH, STATISTICS AND INFORMATION MANAGEMENT

## Minister nam yʋda

## Gbanvɛɛnsa